**Gwahoddiad i Ddyfynbris – Cydlynydd Busnes Darganfod Dinbych**

**DYDDIAD CAU: 4yh Dydd Iau 2il o Fai 2024**

1. **Cefndir**

Ar ran grŵp Darganfod Dinbych, mae Cadwyn Clwyd am benodi Cydlynydd Busnes ar gyfer y dref. Mae’r prosiect yn cynnwys sefydlu Cydlynydd Darganfod Busnes Dinbych i hwyluso hyrwyddo a chydweithio ar-lein rhwng busnesau lleol a rhanddeiliaid yn Ninbych. Bydd y rôl hon yn canolbwyntio ar hyrwyddo rhwydweithio a chydweithio, cefnogi busnesau lleol, a chyfrannu at ffyniant cyffredinol Sir Ddinbych. Cefnogir y prosiect gan Gronfa Ffyniant Gyffredin y DU (UKSSPF) ac mae’n cyd-fynd â blaenoriaethau’r UKSPF sef meithrin balchder yn ei le, cynyddu cyfleoedd bywyd, a chefnogi busnesau lleol.

1. **Manyleb Gwaith a Gofynion y Cydlynydd Datblygu** 
   1. Bydd y Cydlynydd yn cael ei gontractio ars ail hunangyflogedig.
   2. Mae hwn yn brosiect 8 mis, yn dechrau Mai 2024 (neu cyn gynted ag sy’n ymarferol) ac yn cwblhau 1af o Ragfyr 2024 gyda phosibilrwydd o estyniad yn amodol ar sicrhau cyllid. Gweler y Briff Swydd isod:

|  |
| --- |
| **Briff Swydd**  Rydym yn chwilio am gydlynydd prosiect brwdfrydig a llawn cymhelliant i weithio gyda **Darganfod Dinbych** (grŵp cymunedol) i gydlynu prosiect newydd i wella cyd-hyrwyddo busnesau, gwasanaethau, gweithgareddau, a digwyddiadau yn Ninbych a’r cyffiniau. Mae’r prosiect hwn wedi’w wreiddio mewn cymuned naturiol ddwyieithog a bydd yn parhau i sicrhau bod ‘ymdeimlad o le’ a’r Gymraeg yn cael eu hyrwyddo’n rhagweithiol.  **Cyflawniadau Allweddol**   * Rheoli adfywiad ac uwchraddio gwefan Ymweld â Dinbych, gan gynnwys penodi dylunydd gwefannau a rheoli cyfathrebu â rhanddeiliaid * Hwyluso hyfforddiant grŵp craidd o wirfoddolwyr i wneud diweddariadau parhaus i’r wefan * Cysylltu’r wefan â llwyfannau digidol lleol i gryfhau hyrwyddo cyfunol * Cefnogi Darganfod Dinbych i ddatblygu strategaeth ariannol i sicrhau cyllid pellach i sicrhau cynaliadwyedd y grŵp a chynnal a chadw parhaus y llwyfannau digidol.   **Prif Gyfrifoldebau**   * Cydlynu gweithgareddau prosiect, adnoddau offer a gwybodaeth * Cydweithio gyda rhanddeiliaid allweddol * Creu a chynnal dogfennaeth, cynlluniau ac adroddiadau prosiect cynhwysfawr * Monitro ac adrodd ar gynnydd y prosiect i’r grŵp llywio a’r Cyllidwr * Cysylltu ac ymgysylltu â busnesau a sefydliadau lleol i ddeall anghenion y cleientiaid * Creu cronfa ddata o gysylltiadau, busnesau, gwasanaethau, gweithgareddau a digwyddiadau * Bod yn bwynt cyswllt i aelodau Darganfod Dinbych * Cydlynu a hwyluso hyfforddiant grŵp craidd o wirfoddolwyr i ddiweddaru’r wefan * Datblygu a dylunio strategaeth ymchwil marchnad a choladu tystiolaeth i gefnogi’r prosiect * Datblygu cynllun ariannol strategol i gefnogi gwaith cynnal a chadw parhaus y grŵp a’r wefan * Cadw at Bolisiau Cydraddoldeb a’r Gymraeg y grwpiau * Ystyried ffocws Llywodraeth y DU a Chymru ar gyfrannu at amcanion sero net ac ystyriaethau amgylcheddol ehangach ym mhob agwedd ar y prosiect * Cadw at ofynion brandio a chyhoeddusrwydd y Cyllidwyr   **Cyfrifoldebau Ychwanegol**   * Adrodd i Grŵp Llywio Cadwyn Clwyd a Darganfod Dinbych o randdeiliaid allweddol i sicrhau cyfathrebu ac adborth rheolaidd ar y digwyddiadau a gwaith cyffredinol y Cydlynydd. * Sicrhau bod y prosiect yn cael ei fonitro a’i werthuso’n effeithiol, er mwyn dadansoddi unrhyw wendidau, cyfleoedd a gollwyd neu ddulliau newydd o ymgysylltu. * Cynorthwyo Cadwyn Clwyd a Darganfod Dinbych i ddogfennu’r dangosyddion perfformiad sydd eu hangen ar gyfer cyllidwyr a sicrhau y cedwir at ganllawiau cyhoeddusrwydd. * Sicrhau bod yn rhaid i ddeunyddiau at ddefnydd y cyhoedd gael eu cynhyrchu’n ddwyieithog (Cymraeg-Saesneg) a chydnabod y cymorth ariannol. * Bydd cyllideb ar wahân ar gael ar gyfer y costau isod. Cadwyn Clwyd fydd yn dal y gyllideb hon. Bydd yn ofynnol i’r Cydlynydd gael dyfynbrisiau yn unol â pholisi caffael Cadwyn Clwyd. Ar ôl derbyn dyfynbrisiau bydd Cadwyn Clwyd yn comisiynu ac yn talu cyflenwyr yn uniongyrchol am nwyddau a gwasanaethau sy’n ymwneud a’r prosiect: * Uwchradddio gwefan, hyfforddiant a chefnogaeth £3,000. * Cynnal gwefan am flwyddyn £400 * Costau gweithredol (cyfarfodydd, argraffu, cyfieithu, hysbysebu a hyrwyddo) £5,000   **Sgiliau, Gofynion a Phrofiad Hanfodol**   * Profiad blaenorol o weithio fel cydlynydd prosiect neu mewn rôl debyg * Y gallu i weithio’n annibynnol * Sgiliau trefnu cryf a’r gallu i gydbwyso tasgau lluosog a rheoli amser yn effeithiol * Sgiliau cyfathrebu ysgrifenedig a llafar rhagorol * Y gallu i feithrin perthnasoedd gwaith cryf * Sgiliau datrys problemau cryf gyda’r gallu i ragweld a lliniaru’r risgiau * Hyblyg ac addasadwy i heriau’r prosiect * Gwybodaeth a dealltwriaeth o lwyfannau cyfryngau cymdeithasol * Sgiliau TG cryf * Ar gael i gwrdd â grŵp llywio Darganfod Dinbych yn bersonol o leiaf ddwywaith y mis * Empathu gyda’r iaith Gymraeg a diwylliant Cymru * Presesnoldeb wythnosol yn Ninbych – tra gall elfen o weithio gartref fod yn rhan o’r rôl, rhaid i’r cydlynydd fod â phresenoldeb yn Ninbych yn wythnosol drwy gydol y cytundeb. Mae gofod swyddfa ar gael yn Y Tŷ Gwyrdd ar y Rhes Gefn, Dinbych, LL16 3TE.   **Sgiliau a Phrofiad Dymunol**   * Profiad blaenorol o weithio gyda grwpiau cymunedol a/neu wirfoddolwyr * Profiad blaenorol o lwyddo i sicrhau ceisiadau am arian * Profiad o reoli cyllidebau * Gwybodaeth ymarferol o reoli prosiectau * Yn gallu siarad Cymraeg |

1. **Cyfarwyddiadau i Gyflenwyr Sy’n Darparu Dyfynbris**
   1. Y GYLLIDEB SYDD AR GAEL AR GYFER RôL Y CYDLYNYDD HWN YW £16,000 (ynghyd â TAW)
   2. Er mwyn cael ei ystyried ar gyfer y gwaith bydd gofyn i’r cyflenwr gyflwyno dyfynbris wedi’i gostio, sy’n dangos ei fod yn gallu bodloni’r gofynion a bod ganddo’r sgiliau a’r profiad angenrheidiol i ymgymryd â’r Contract mewn modd effeithiol a chost-effeithiol.
   3. Dylai’r ymgeisydd ddarparu’r wybodaeth ganlynol yn ei gyflwyniad:
2. Cyfanswm cost sefydlog gydag arwydd o nifer arfaethedig y dyddiau gyda chyfraddau dydd/awr, gan ystyried teithio, milltiroedd a chynhaliaeth y mae’n rhaid eu cynnwys. Rhaid nodi cyfanswm pris clir ar gyfer gwneud y gwaith a chynnwys TAW lle bo’n berthnasol.
3. Rhaid i’r cyflwyniad gynnwys methodoleg, uchafswm o 2 ochr A4, ar gyfer cwblhau’r prosiect, gan nodi cerrig milltir a manylu ar amserlenni ar gyfer cwblhau’r elfennau amrywiol. Rydym yn annog cynnwys ffeithluniau ategol, megis siart Gantt neu siart lif, i ddangos bod yr amrywiaeth o gyflawniadau a thasgau i osod llinellau amser wedi’w cwblhau.
4. Hoffem weld crynodeb o waith blaenorol ac enw(au) a CV yr holl bersonel a fydd yn ymwneud â’r prosiect. Rhaid nodi unrhyw drefniadau is-gontractio yn glir.
5. Dylai’r dyfynbris nodi enw, cyfeiriad, rhif cofrestru’r cwmni (os yw’n berthnasol) a manylion cyswllt y cwmni sy’n cyflwyno’r dyfynbris.
6. Tystiolaeth i ddangos bod gan y cyflenwr ddigon o yswiriant i gyflawni’r contract.
7. Datganiad nad yw’r cyflenwr wedi rhoi, yn uniongyrchol, fudd o unrhyw fath i unrhyw un a gyflogir gan, neu fel arall sy’n gysylltiedig â Cadwyn Clwyd at ddiben cael triniaeth ffafriol.
8. Er mwyn osgoi gwrthdaro buddiannau, rhaid i’r ymgeisydd llwyddiannus ddatgelu unrhyw gomisiynau eraill a allai effeithio ar y comisiwn hwn.
   1. Cyfrifoldeb y cyflenwr yw cael gafael ar yr holl wybodaeth sydd ei hangen ar gyfer paratoi ei ddyfynbris
   2. Rhaid naill ai lanlwytho cyflwyniadau dyfynbrisiau drwy system cyflwyno blwch post Sell2Wales NEU eu hanfon drwy e-bost at [admin@cadwynclwyd.co.uk](mailto:admin@cadwynclwyd.co.uk). Rhaid i bob cyflwyniad fod yn gydnaws â Microsoft Word neu ADOBE Acrobat Reader.
   3. Bydd cyflwyniadau’n cael eu hasesu ar:

* Pris (20 marc) 20%
* Dull, Profiad a Gwybodaeth 80%

Ymateb i’r briff (40 marc)

Tystiolaeth bod yr ymgeisydd yn deall y briff yn llawn ac esboniad clir o sut y caiff y contract ei gylfawni o fewn yr amserlenni arfaethedig.

Profiad yr Ymgeisyddd (40 marc)

Sgiliau perthnasol yr ymgeisydd a phrofiad o weithio ar brosiectau tebyg

* 1. Bydd y dewis terfynol o gyflenwr yn unol â gweithdrefnau caffael Cadwyn Clwyd ac mae penderfyniad Cadwyn Clwyd yn derfynol. Ni fydd Cadwyn Clwyd wedi ymrwymo i dderbyn unrhyw un o’r dyfynbrisiau a dderbyniwyd, na’r isaf o unrhyw un o’r dyfynbrisiau a dderbyniwyd. Yn ogystal, nid oes rheidrwydd ar Cadwyn Clwyd i ddechrau trafodaeth gyda chyflenwyr aflwyddiannus.
  2. **Y DYDDIAD CAU AR GYFER CEISIADAU / YMATEBION yw 4pm Dydd Iau 2il Mai 2024**

Bydd unrhyw ddyfynbrisiau a dderbynnir ar ôl y dyddiad cau hwn yn cael eu gwrthod yn awtomatig.

* 1. Dylai dyfynbrisiau fod yn agored i’w dderbyn am hyd at 90 diwrnod.

**Gwybodaeth Pellach**

* 1. I ofyn am ragor o wybodaeth neu i ofyn cwestiwn am y dyfynbris, defnyddiwch y botwm ‘Gofyn Cwestiwn’ ar Sell2Wales neu e-bostiwch [admin@cadwynclwyd.co.uk](mailto:admin@cadwynclwyd.co.uk). Bydd yr holl gwestiynau sy’n ymwneud â’r dyfynbris, boed wedi’u derbyn drwy Sell2Wales neu e-bost, yn cael eu cyhoeddi ar Sell2Wales a bydd ymatebion i gwestiynau ar gael i bawb sydd â diddoreb.

1. **Telerau ac Amodau**
   1. Y cleient fydd Cadwyn Clwyd Cyfyngedig
   2. Bydd yr holl ddeunydd a gynhyrchir yn eiddo i’r cleient ac yn hawlfraint iddo. Bydd hawlfraint pob adroddiad, unrhyw wybodaeth ddigidol a ffotograffau a gynhyrchir, ac unrhyw hawliau eiddo deallusol yn aros gyda’r cleient.
   3. Bydd yn ofynnol i’r cyflenwr llwyddiannus ymrwymo i gytundeb ysgrifenedig gyda Chadwyn Clwyd ar gyfer cyflawni’r Contract. Mae gan Cadwyn Clwyd yr hawl i derfynu’r Contract os nad yw’n fodlon ar y cynnydd a wnaed gan yr ymgeisydd ar unrhyw adeg yn ystod y cyfnod y prosiect.
   4. Bydd yn ofynnol i’r ymgeisydd gysylltu’n agos â Swyddog Cadwyn Clwyd sy’n goruchwylio’r prosiect, darparu diweddariadau pan ofynnir amdanynt a chynorthwyo i ddangos tystiolaeth o weithgarwch ac allbynnau’r prosiect.
   5. Rhaid i’r cyflenwr llwyddiannus ddal yswiriant digonol bob amser.
   6. Bydd y cyflenwr yn hysbysebu Cadwyn Clwyd os bydd yn mynd yn fethdalwr neu’n mynd trwy newid rheolaeth ar ôl cyflwyno ei gynnig ond cyn dyfarnu’r contract, a fydd yn sail ddigonol i Gadwyn Clwyd beidio â dyfarnu’r contract i’r cyflenwr hwnnw.
   7. Rhaid i brosiectau gydymffurfio â gofynion cyhoeddusrwydd Cadwyn Clwyd a Llywodraeth y DU. Dylai pob prosiect roi cyhoeddusrwydd i’r gefnogaeth a dderbyniwyd wrth gyfathrebu’r prosiect i fuddiolwyr a / neu’r cyhoedd yn gyffredinol. Mae’n ofynnol bod Cadwyn Clwyd yn cael gwybod am fentrau cysylltiadau cyhoeddus sy’n ymwneud â phrosiectau a gefnogir gan Cadwyn Clwyd, a bod yn rhaid i Cadwyn Clwyd lofnodi unrhyw ddatganiadau i’r wasg a baratowyd cyn eu dosbarthu. Rhaid i bob deunydd printiedig a digidol i’w ddefnyddio gan y cyhoedd gael ei gymeradwyo gan Cadwyn Clwyd cyn cyhoeddi.
   8. Mae Cadwyn Clwyd yn trin preifatrwydd data o ddifrif ac yn cydymffurfio â phob agwedd ar ffarmwaith deddfwriaethol diogelu data’r DU. Gallwch weld ein polisi preifatrwydd yma <http://cadwynclwyd.co.uk/wp-content/uploads/Cadwyn-Clwyd-Privacy-Policy.pdf> sy’n esbonio sut rydym yn diogelu eich hawliau pernonol.
   9. Mae’r cyflenwr llwyddiannus yn cadarnhau y bydd y gwaith yn cael ei wneud yn unol â’r dyddiadau sydd wedi’u cynnwys yn y dogfennau dyfynbris, oni bai y cytunir yn wahanol gan y partion.
   10. Gellir talu ffi’r ymgeisydd penodedig mewn rhandaliadau ar ôl cwblhau camau cytunedig y Prosiect i foddhad Cadwyn Clwyd. Gall y cyflenwr gyflwyno Rhaglen Waith ac Amserlen Dalu arfaethedig yn ei gynnig. Cytunir ar yr amserlen dalu derfynol yn y cyfarfod cychwynnol rhwng Cadwyn Clwyd a’r cyflenwr llwyddiannus.
   11. Ni all Cadwyn Clwyd ddarparu unrhyw daliadau ymlaen llaw i Gontractwyr / Ymgynghorwyr / Cyflenwyr. Rhaid i’r holl daliadau fod yn seiliedig ar y canlyniadau cwblhau a’r camau prosiect. Rhaid i’r cyflenwyr allu dangos tystiolaeth o’r gwaith a wnaed ac a gwblhauar gyflwyno anfonebau i Cadwyn Clwyd. Ni ellir rhyddhau taliad heb dystiolaeth o’r fath.
   12. Telerau talu Cadwyn Clwyd yw 30 diwrnod.